OpenLLM-France/wikimedia huggingface dataset:
# Joan Trian Barceló

Joan Trian Barceló. Metge.
Germà de l'apotecari Jaume Trian. Metge d'hospital. En la seva joventut va participar de les idees regeneracionistes i va ser proper als plantejaments de la Institució Lliure d'Ensenyament i al Partit Reformista de Melquiades Álvarez. Va ser regidor de l'Ajuntament de Palma pel Partit Reformista l'any 1917. El 1932 formava part del Partit Republicà Radical Socialista. El 1934 va formar part de l'Esquerra Republicana Balear. El juny de 1936 va dignar la Resposta al missatge dels catalans. Detengut. Destituït, el 3 de desembre de 1936, de la seva ocupació a l'Hospital Provincial. Va ser condemnat pel Tribunal de Responsabilitats Polítiques a 7 anys d'inhabilitació i 10.000 pessetes de multa. El seu germà Jaume va ser assassinat pels franquistes el 31 d'agost de 1936.

## Referències

* ↑ CAPELLÀ, Llorenç. Diccionari Vermell. p. 174.
# Pictetoperla

Pictetoperla és un gènere d'insectes plecòpters pertanyent a la família dels pèrlids.

## Hàbitat

En els seus estadis immadurs són aquàtics i viuen a l'aigua dolça, mentre que com a adults són terrestres i voladors.

## Distribució geogràfica

Es troba a l'extrem meridional de Sud-amèrica a partir de la latitud 35° sud: Xile i l'Argentina.

## Taxonomia

* Pictetoperla brundini (Illies, 1964)
* Pictetoperla gayi (Pictet, F.J., 1841)
* Pictetoperla repanda (Banks, 1920)

## Referències

* ↑ Illies, 1964. Beitr. neotrop. Fauna 3:212.
* ↑ uBio (anglès)
* 1 2 Plecoptera Species File (Version 1.1/4.0) (anglès)
* ↑ Biodiversidad de Chile Arxivat 2016-03-03 a Wayback Machine. (castellà)
* ↑ Estado de conocimiento del orden Plecoptera en la Patagonia (castellà)
* ↑ Südamerikanische Perlidae (Plecoptera), besonders aus Chile und Argentinien (alemany)
* ↑ Introducción a los insectos de Chile (castellà)
* ↑ GBIF (anglès)
* ↑ Encyclopedia of South American Aquatic Insects: Illustrated Keys to Known Families, Genera, and Species in South America. Plecoptera (anglès)
* ↑ Plecópteras Patagónicas Arxivat 2016-03-03 a Wayback Machine. (castellà)
* ↑ Eckhart Werner: Beitrag zur Kenntnis der chilenischen Plecopteren. Beitrage zur Neotropischen Fauna. Vol. 4, Iss. 3, 1965.
* ↑ Distribution of macroinvertebrate assemblages in the Azul-Quemquemtreu river basin, Patagonia, Argentina Arxivat 2011-01-24 a Wayback Machine. (anglès)
* ↑ Clave para la determinación de los plecópteros sudamericanos (castellà)
* ↑ Froehlich, Claudio Gilberto, 2010. Catalogue of Neotropical Plecoptera. Illiesia, 6(12):118-205.
* ↑ Navàs, L., 1925. Familia Pérlidos. Pp.310-313. A: Insectos Neotrópicos (1a. serie). Revista Chilena de Historia Natural, 29:305-313.
* ↑ Global Species Arxivat 2016-03-03 a Wayback Machine. (anglès)
* ↑ Catalogue of Life (anglès)
* ↑ Arctos (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Stark, 2001. A: Dominguez. Trends in Research in Ephemeroptera and Plecoptera, 419.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.

## Enllaços externs

* Perlidae Species Listing Arxivat 2011-01-16 a Wayback Machine. (anglès)
# Francisco Javier Quevedo Prades

Francisco Javier Quevedo Prades (Zamora, 18 d'octubre de 1964) fou un ciclista espanyol que fou professional entre 1988 i 1989 a l'equip CLAS. A la Volta a Espanya de 1988 va quedar tercer a la primera etapa.

## Palmarès

* 1984
** Vencedor d'una etapa de la Volta a Segòvia
* 1987
** Vencedor d'una etapa de la Cinturó ciclista internacional a Mallorca

### Resultats a la Volta a Espanya

* 1988. Abandona

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Gastrotheca ochoai

Gastrotheca ochoai és una espècie de granota de la família del hemipràctids. Va ser descrit per William E. Duellman i Thomas Fritts el 1972.
És una espècie molt rara. Fan servir bromèlias com a microhàbitats. Els ous es desenvolupen directament a la bossa de les femelles.

## Distribució

Només va ser observat de les valls interandines de la cara oriental dels Andes al sud del Perú, entre 2745 i 3080 m d'altitud.
A la Llista Vermella de la UICN és catalogat en perill d'extincio. La crema de terres de conreu i el pasturatge formen una amenaça major. Viu prop de jaciments arqueològics que reben molts visitants que pressionen encar més l'hàbitat.

## Referències

* ↑ Duellman, William; Fritts, T. «A taxonomic review of the southern Andean marsupial frogs lHylidaec Gastrothecar» (en anglès), 1972. [Consulta: 17 desembre 2022].
* 1 2 Frost, Darrel R. «Gastrotheca ochoai Duellman and Fritts, 1972» (en anglès). Amphibian Species of the World, 2022. DOI: 10.5531/db.vz.0001.
* 1 2 SSC Amphibian Specialist Group «Chilca Marsupial Frog Gastrotheca ochoai» (en anglès). Llista Vermella de la UICN. DOI: 10.2305/IUCN.UK.2018-1.RLTS.T55348A89203488.en.
# Miquel Duran i Planas

Miquel Duran i Planas (Camós, 3 de febrer de 1957) és un exfutbolista català de les dècades de 1970 i 1980.

## Trajectòria

Format al CD Banyoles, el gener de 1974 ingressà al RCD Espanyol, en categoria juvenil. Jugà durant nou temporades al primer equip de l'Espanyol a primera divisió, entre 1978 i 1987, essent cedit al Girona FC, FC Andorra i a la UE Lleida i restant com a porter suplent d'homes com Urruti, Theo Custers o Thomas N'Kono. Només disputà quatre partits de lliga en aquestes temporades. El 1987 abandonà el club per retornar al CD Banyoles on es retirà.

## Referències

* ↑ «El juvenil Duran nuevo guardameta del Español». La Vanguardia, 10-01-1974. [Consulta: 20 abril 2013].
* ↑ «Duran no puede volver al Girona». Mundo Deportivo, 13-12-1978. [Consulta: 20 abril 2013].
* ↑ «Durán cedido al Lleida». Mundo Deportivo, 29-08-1981. [Consulta: 20 abril 2013].
* ↑ «Durán una vida en blanquiazul». Mundo Deportivo, 12-07-1987. [Consulta: 20 abril 2013].

## Enllaços externs

* Perfil a BDFutbol
# Il·lustració naturalista

La il·lustració naturalista forma part de la il·lustració científica, l'objectiu de la qual és complementar o donar una referència visual comprensible d'un text. La il·lustració naturalista engloba la il·lustració botànica, la il·lustració zoològica i la il·lustració geològica.
Les seves aplicacions es troben en llibres, articles, enciclopèdies, manuals, etc. La il·lustració naturalista és rigorosa i precisa, a diferència de la il·lustració didàctica, ja que la seva funció és representar amb la màxima precisió l'objecte, planta o animal real i que sigui comprensible per al públic al qual va dirigit.
Actualment, les tècniques més utilitzades a la il·lustració naturalista són l'aquarel·la, el dibuix a grafit, el gravat, la tinta xinesa i els diversos programes digitals.
# Supercrambus

Supercrambus és un gènere monotípic d'arnes de la família Crambidae. Conté només una espècie, Supercrambus albiradialis, que es troba a Brasil (Rio de Janeiro, Paraná).

## Referències

* ↑ «GlobIZ search». Global Information System on Pyraloidea. [Consulta: 1r febrer 2019].
# Juan José Gómez Cadenas

Juan José Gómez Cadenes (Cartagena, 1960) és un científic i novel·lista espanyol. Fill de marí, el més gran de sis germans, la seva infància nòmada va transcórrer entre diverses ciutats costaneres. La seva família es va instal·lar definitivament a Sagunt el 1975. Va acabar el batxillerat en aquesta localitat i va estudiar ciències físiques a la Universitat de València. El seu treball el va dur a residir fora d'Espanya des de 1983 fins a 1999, data en què va tornar a València.

## Trajectòria científica

Va fer estudis de postgrau en l'accelerador linear de la Universitat Stanford, a Califòrnia, gràcies a una beca Fulbright. Posteriorment va treballar com a físic de plantilla del Laboratori Europeu de Física de Partícules (CERN) i a les universitats de Harvard i Massachusetts. És professor de recerca del CSIC i dirigeix el grup de Física de Neutrinos de l'Institut de Física Corpuscular.
Les seves contribucions científiques més destacades són en el camp de física de neutrins. Ha participat en nombrosos experiments, entre ells NOMAD (CERN, Ginebra) i K2K (KEK, Tòquio). Dirigeix l'experiment NEXT al Laboratori Subterrani de Canfranc (LSC). El programa experimental del LSC inclou estudis de la naturalesa intrínseca del neutrins, així com la recerca de partícules pesades i que amb prou feines interactuen amb la matèria (WIMPS) que podrien constituir la matèria fosca de l'univers. El juliol de 2013 va obtenir un Advanced Grant de l'European Research Council per seguir endavant amb el projecte NEXT.
És autor d'El ecologista nuclear. Alternativas al cambio climático, un assaig en el qual argumenta contra algunes idees contràries a l'energia nuclear i s'oposa a un futur energètic vinculat exclusivament a fonts renovables.

## Trajectòria literària

La vocació per l'escriptura és primerenca. Va publicar un llibre de relats, La agonía de las libélulas, amb l'editorial Zócalo (actualment Onagro), l'any 2000. El 2008 va publicar una primera novel·la, Materia Extraña, amb l'editorial Espasa. El maig de 2014 va publicar la novel·la de ciència-ficció Spartana. Escriu articles de divulgació científica relacionats amb la física i la ciència-ficció periòdicament a la revista Jot Down.

## Referències

* ↑ Document Library of the European Research Council http://erc.europa.eu/sites/default/files/document/file/erc_2013_adg_results_pe.pdf

## Enllaços externs

* Entrevista a Jot Down Magazine (castellà)
# Francisco Javier Rey Garcia

Francisco Javier Rey, més conegut com a Quico o Quico Rey (Celeiro, 14 de juny de 1970) és un exfutbolista gallec, que jugava com a davanter.

## Trajectòria

Es va formar al modest equip gallec del Viveiro, arribant a debutar amb el primer equip a Tercera. Fitxat pels juvenils del Reial Madrid, passa per un seguit de conjunts del seu país: CD Lugo, Racing de Ferrol (sent màxim golejador de Tercera), de nou Viveiro CF i Endesa As Pontes, on també destaca com a golejador.
Les seues bones actuacions criden l'atenció de la UD Salamanca. Amb els salmantins puja en dos anys de Segona B a primera divisió. En la màxima categoria (95/96), Quico és suplent però participa en un bon nombre de partits, i marca un gol. La temporada 96/97 recala a l'Almeria CF, on no gaudeix de massa minuts.
L'estiu de 1997 fitxa per la SD Eibar, on recupera la titularitat i es converteix en un dels punters dels bascos. En dues campanyes, hi juga 70 partits de blaugrana i marca 12 gols. La temporada 99/00 s'hi incorporaria al CD Logroñés, on marcaria altres 8 dianes en 35 partits.
La seua carrera continuaria per la Segona B i la Tercera, en equips com el CD Ourense (màxim golejador) i una altra vegada al Viveiro CF, on es retiraria el 2008 sent el capità de l'equip gallec. Després de la seua retirada continua vinculat al Viveiro en qualitat d'entrenador de les categories inferiors.
# Ana Sigüenza Carbonell

Ana Sigüenza Carbonell és una pedagoga i anarcosindicalista espanyola, afiliada al Sindicat d'Ensenyament i Intervenció Social de CNT-Madrid. Ha estat secretària general de la CNT durant el període que va des d'octubre de 2000 a març de 2003 i s'ha convertit d'aquesta forma en la primera dona a Espanya secretària general d'una central sindical d'àmbit estatal.
Militant en el sindicat de l'Ensenyament de CNT-AIT de Madrid, assídua col·laboradora de la FAL i organitzadora de nombroses xerrades i trobades anarquistes. Realitza nombrosos escrits de temàtica llibertària al periòdic CNT. Participacions en mitjans de comunicació com el programa Otro futuro (RNE) parlant sobre el centenari de la CNT.

## Referències

* ↑ «100 años de CNT, con Ana Sigüenza, ex-Secretaria General (ràdio)». Arxivat de l'original el 2011-03-05. [Consulta: 2 juliol 2012].
# Miquel Duran

Miquel Duran és el nom dels següents personatges:
* Miquel Duran i Martínez, pintor català.
* Miquel Duran i Planas, futbolista català.
* Miquel Duran Pastor, historiador i ex-polític mallorquí.
* Miquel Duran Portas, científic gironí.
* Miquel Duran i Tortajada, també conegut pel seu pseudònim Miquel Duran de València, escriptor i activista cultural valencià.
# Il·lustre Col·legi d'Advocats de Mataró

L'Il·lustre Col·legi d'Advocats de Mataró és una corporació fundada el 1867 que agrupa els advocats de Mataró i el seu partit judicial. Exerceix les funcions característiques de representació i defensa dels interessos del col·lectiu, a més de fomentar la formació jurídica i a la prestació de serveis als col·legiats.
El 2017 va signar un conveni amb l'Ajuntament de Mataró per fer actuacions conjuntes amb l'objectiu d'acostar la justícia al ciutadà. El compromís també incorporava treballar per convertir Mataró en la capital de la justícia del Maresme a través d'una comissió de representació. Va signar un altre conveni amb la Creu Roja per millorar les condicions dels col·lectius socialment més desfavorits. També el 2017 se li va concedir la Creu de Sant Jordi en el 150è aniversari.

## Referències

* 1 2 «El Govern distingeix amb la Creu de Sant Jordi 29 personalitats i 24 entitats». Govern.cat, 11-04-2017 [Consulta: 12 abril 2017]. Arxivat 19 de maig 2017 a Wayback Machine. «Còpia arxivada». Arxivat de l'original el 2017-05-19. [Consulta: 13 abril 2017].
* ↑ «Notícies » L'Ajuntament i el Col·legi d'Advocats signen un conveni de col·laboració per apropar la justícia al ciutadà». Ajuntament de Mataró, 10-02-2017 [Consulta: 13 abril 2017]. Arxivat 13 April 2017$^{[Datemismatch]}$ a Wayback Machine. «Còpia arxivada». Arxivat de l'original el 2017-04-13. [Consulta: 13 abril 2017].
* ↑ «El Col·legi d'Advocats de Mataró i la Creu Roja en col·laboració pels més necessitats». Tot Mataró, 27-03-2017 [Consulta: 13 abril 2017].
# Kalanchoe velutina

Kalanchoe velutina és una espècie de planta suculenta del gènere Kalanchoe, de la família de les Crassulaceae.

## Descripció

Planta perenne, d'1 m d'alçada, completament revestida de pèls blancs o ferruginosos pubescents fins a 0,5 mm de llargada, rarament glabra.
Les tiges són erectes, teretes a subquadrangulars i de color marró fosc a baix, subteretes i de color marró vermellós a ferruginós a dalt.
Les fulles són peciolades, gruixudes, carnoses, erectes fins a estendre's; pecíol d'1 a 3 cm; forma variable de la làmina, lineals, lanceolades, oblongues, espatulades a suborbiculars, de 1,5 a 11 cm de llarg i de 0,7 a 3,5 cm d'ample, punta obtusa a arrodonida, base atenuada, marges sencers o irregularment crenats-serrats.
Inflorescència amb cimes corimbiformes de 8,5 a 10 cm d'ample i de 6 a 15 cm d'alt, pedicels de 4,5 a 10 mm.
Les flors són erectes, de color groc, groc ataronjat a marró vermellós, densament híspides; calze carnós; tub de 1,7 a 3 mm; sèpals triangulars, cuspidats aguts, d'1 a 2,5 mm de llarg i d'uns 1,5 mm d'ample; corol·la arrodonida a la base, després 4 -angulada i atenuada; tub de 11 a 20 mm; pètals ovats a obovats o arrodonits, obtusament cuspidats, de 3 a 7,5 mm de llarg i de 1,8 a 5,5 mm d'ample, estams inserits a la part superior del tub de la corol·la, estams superiors sobresortints.

## Distribució

Planta endèmica d'Angola i Zimbàbue.

## Taxonomia

Kalanchoe velutina va ser descrita per Friedrich Martin Welwitsch i publicada per James Britten a Flora of Tropical Africa 2: 396. 1871.

### Etimologia

Kalanchoe: nom genèric que deriva de la paraula cantonesa "Kalan Chauhuy", 伽藍菜 que significa 'allò que cau i creix'.
velutina: epítet llatí que vol dir 'vellutat'.

### Sinonímia

* Kalanchoe angolensis N.E. Br.
* Kalanchoe coccinea var. subsessilis Britten
* Kalanchoe cuisini Durand & Wild.
* Kalanchoe kirkii N.E. Br.
* Kalanchoe lateritia Engl.

## Referències

* ↑ «Kalanchoe velutina». International Crassulaceae Network.
* ↑ «Kalanchoe velutina Welw. ex Britten». Tropicos.org. Missouri Botanical Garden.
# Joan de Monpalau

Joan de Monpalau, o Montpalau, depenent de la font, (València, segle xv) va ser un cavaller, cosí de l'escriptor Joanot Martorell, qui el va acusar de faltar a la seva paraula en haver promès casar-se amb sa germana Damiata.
Per aquest duel, Joanot Martorell aconseguí que el rei Eduard III d'Anglaterra fes de jutge, però Monpalau no s'hi presentà.
Finalment, l'any 1445 s'arribà a un acord i Joan de Montpalau pagà la quantitat de 4.000 florins a Damiata. El conjunt d'aquestes lletres de batalla han estat publicades, en una versió modernitzada, per Joan-Lluís Lluís amb l'editorial Bàrcino.

## Referències

* ↑ «Joan de Monpalau». Gran Enciclopèdia Catalana. Barcelona: Grup Enciclopèdia Catalana.
# Toca 511 i Toca FC

Toca 511 i Toca FC són fàrmacs administrats conjuntament pel tractament del glioma recurrent d'alt grau. Aquest tractament dissenyat per l'empresa biotecnologica Tocagen es troba actualment en fase d'assajos clínics. La cura és una técnica de teràpia gènica suicida on Toca 511 és el vector retrovirus replicatiu que expressa el transgèn citosina desaminasa, mentre que Toca FC és el profàrmac que un cop metabolitzat pel transgèn provoca la mort de les cèl·lules canceroses.

## Referències

* ↑ http://www.tocagen.com/investor-relations/press-release/2014-press-releases/interim-clinical-data-for-tocagens-toca-511-toca-fc-in-patients-with-high-grade-glioma-presented-at-american-association-of-neurological-surgeons-annual-meeting/ Arxivat 2016-01-29 a Wayback Machine.
# Ambrose (Dakota del Nord)

Ambrose és una població dels Estats Units a l'estat de Dakota del Nord. Segons el cens del 2000 tenia 23 habitants.

## Demografia

Segons el cens del 2000, Ambrose tenia 23 habitants, 13 habitatges, i 5 famílies. La densitat de població era de 8,3 hab./km².
Dels 13 habitatges en un 15,4% hi vivien nens de menys de 18 anys, en un 23,1% hi vivien parelles casades, en un 15,4% dones solteres, i en un 61,5% no eren unitats familiars. En el 61,5% dels habitatges hi vivien persones soles el 7,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,77 i el nombre mitjà de persones que vivien en cada família era de 3.
Per edats la població es repartia de la següent manera: un 21,7% tenia menys de 18 anys, un 4,3% entre 18 i 24, un 17,4% entre 25 i 44, un 39,1% de 45 a 60 i un 17,4% 65 anys o més.
L'edat mediana era de 46 anys. Per cada 100 dones de 18 o més anys hi havia 157,1 homes.
La renda mediana per habitatge era de 56.250 $ i la renda mediana per família de 75.138 $. Els homes tenien una renda mediana de 55.417 $ mentre que les dones 8.750 $. La renda per capita de la població era de 19.679 $. Cap de les famílies i el 15,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ambrose». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Ambrose». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Azotobacteràcies

Azotobacteraceae és una família de proteobacteris que conté diazotrofs aerobis amb dos gèneres, Azomonas i Azotobacter Amb un subministrament adequat de molibdè els Azotobacteraceae són capaços de fixar, com a mínim 10 mg de nitrogen molecular per gram de carbohidrat consumit en condicions aeròbies. Com la majoria dels Pseudomonadaceae els Azotobacteraceae són capaços d'utilitzar una varietat de fonts de carboni, incloent la sacarosa.

## Referències

* ↑ Tchan Y. Azotobacter. Tchan Y, and New P. Azomonas. Krieg NR, Holt JG (eds.) Bergey’s Manual of Systematic Bacteriology, Volume 1. 1984. Williams and Wilkins. Baltimore, MD 219-234
# Hoonhorst

Hoonhorst és una població del municipi de Dalfsen a la província d'Overijssel, al centre-est dels Països Baixos. L'1 de gener del 2021 tenia 720 habitants al nucli i 480 habitants a l'àrea rural.

## Personatges coneguts

* Bas Verkerk (1958), polític i actual alcalde de Delft
* Jan Houtman (1917 - 1944), lluitador de la Resistència neerlandesa
* Hoonhorst, el molí Fakkert
* Hoonhorst vist des del molí
* Hoonhorst vist des del molí

## Enllaços externs

* Lloc web de Hoonhorst
* Lloc web del municipi de Dalfsen
# Ministeri d'Infraestructura, Transport i Comunicacions de Grècia

El Ministeri d'Infraestructura, Transport i Comunicacions (en grec: Υπουργείο Υποδομών, Μεταφορών και Δικτύων) és un ministeri del govern de Grècia amb seu al barri de Cholargos d'Atenes.
El ministeri és el successor de l'antic Ministeri de Transports i Comunicacions (Υπουργείο Μεταφορών και Επικοινωνιών), el sector d'Obres Públiques del Ministeri de Medi Ambient, Urbanisme i Obres Públiques se li va unir el 7 d'octubre de 2009.

## Llista dels Ministres de Transport i Comunicacions

| Nom | Entrada | Sortida | Partit |
| Nikolaos Gelestathis | 11 d'abril de 1990 | 3 de desembre de 1992 | Nova Democràcia |
| Theodoros Anagnostopoulos | 3 de desembre de 1992 | 13 d'octubre de 1993 | Nova Democràcia |
| Ioannis Charalambous | 13 d'octubre de 1993 | 8 de juliol de 1994 | Moviment Socialista Panhel·lènic |
| Theodoros Pangalos | 8 de juliol de 1994 | 15 de setembre de 1994 | Moviment Socialista Panhel·lènic |
| Athanasios Tsouras | 15 de setembre de 1994 | 15 de setembre de 1995 | Moviment Socialista Panhel·lènic |
| Evànguelos Venizelos | 15 de setembre de 1995 | 22 de gener de 1996 | Moviment Socialista Panhel·lènic |
| Haris Kastanidis | 22 de gener de 1996 | 2 de setembre de 1997 | Moviment Socialista Panhel·lènic |
| Anastasios Mantelis | 2 de setembre de 1997 | 13 d'abril de 2000 | Moviment Socialista Panhel·lènic |
| Christos Verelis | 13 d'abril de 2000 | 10 de març de 2004 | Moviment Socialista Panhel·lènic |
| Michalis Liapis | 10 de març de 2004 | 19 de setembre de 2007 | Nova Democràcia |
| Kostis Khatzidakis | 19 de setembre de 2007 | 8 de gener de 2009 | Nova Democràcia |
| Evripidis Stylianidis | 8 January 2009 | 7 October 2009 | Nova Democràcia |

## Llista dels Ministres d'Infraestructura, Transport i Comunicacions

| Name | Took Office | Left Office | Party |
| Dimitris Reppas | 7 d'octubre de 2009 | 17 de juny de 2011 | Moviment Socialista Panhel·lènic |
| Giannis Ragousis | 17 de juny de 2011 | 11 de novembre de 2011 | Moviment Socialista Panhel·lènic |
| Makis Voridis | 11 de novembre de 2011 | 17 de maig de 2012 | Nova Democràcia |
| Simos Simopoulos | 17 de maig de 2012 | 20 de juny de 2012 | Independent |
| | 20 de juny de 2012 | 25 de juny de 2013 | |
| Michalis Chrisochoidis | 25 de juny de 2013 | Titular | Moviment Socialista Panhel·lènic |

## Agències subordinades

* Investigació d'accidents aeris i de la Junta de Seguretat Aèria

## Vegeu també

* Govern de Grècia

## Referències

* ↑ "Contact." Ministry of Infrastructure, Transport and Networks. Retrieved on 16 January 2013. "Addr 2, Anastaseos Str and Tsigante, Postal Code 101 91, Holargos (next to metro station "Ethniki Amina")" - Address in Greek: "Διεύθυνση Αναστάσεως 2 και Τσιγάντε, Τ.Κ 101 91, Παπάγου (δίπλα στη στάση του μετρό "Εθνική Άμυνα")"
* ↑ Organization Arxivat 2011-10-12 a Wayback Machine.." Air Accident Investigation and Aviation Safety Board. Retrieved on 20 June 2011.

## Enllaços externs

* Ministeri d'Infraestructura, Transport i Comunicacions de Grècia (anglès)
* Infraestructura, Transport i Comunicacions de Grècia(grec)